als_Latn dik_Latn sag_Latn
TIRANË- Aleati i Lulzim Bashës, kreu i PDK-së, Nard Ndoka i ftuar në studion e lajmeve në “News 24” foli për protestën e opozitës në 7 Maj në Kavajë, duke e cilësuar atë një “pritë” të nevojshme që i bëhet procesit zgjedhor atje.
“Përballja me opozitën është e pashmangshme, ka ardhur ora të ketë një pritë. Në Kavajë parashikoj një proces jo normal, pasi jemi në një situatë jo normale, në një krizë të thellë politike”,- tha Ndoka.
Kreu i PDK-së, paralajmëroi kryeministrin se duhet të tërheqë kandidatin e tij në zgjedhjet e Kavajës, Klodjan Shehin dhe të lërë axhendën e përplasjeve dhe muskujve, pasi siç tha, kjo është një aventurë e tij.
“Rama të këtë kurajo, po luan rolin e shahistit, po vë bast për fatin e Shqipërisë dhe të opozitës, është i rrezikshëm. Axhenda e tij janë përplasjet dhe muskujt. Ndaj edhe në Kavajë besoj se zoti Rama duhet ta kursente këtë aventurë, ta tërhiqte kandidatin”,- sqaroi Ndoka.
E ndërsa pret që kryeministri të reflektojë, Ndoka tha se në Kavajë ka për të dështuar. “Do ikë me bisht ndër shalë”.
(m.a/BalkanWeb)
als_Latn als_Latn als_Latn als_Latn als_Latn bos_Latn